Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9751. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9768. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA: JENFASIZZA li r-Regolamentazzjoni Aħjar hija xprun ewlieni tat-tkabbir sostenibbli u inklużiv, trawwem il-kompetittività, l-innovazzjoni, id-diġitalizzazzjoni u l-ħolqien tal-impjiegi, iżżid it-trasparenza u tiżgura l-appoġġ pubbliku għal-leġislazzjoni tal-UE; ITENNI l-ħtieġa li jiġi żgurat li r-regolamentazzjoni tal-UE tkun trasparenti u sempliċi u tintlaħaq bl-inqas spejjeż, filwaqt li dejjem jittieħed kont ta' livell għoli ta' protezzjoni għall-konsumaturi, is-saħħa, il-klima u l-ambjent u l-impjegati; JENFASIZZA r-rwol importanti tar-Regolamentazzjoni Aħjar biex jintlaħaq l-objettiv tan-newtralità klimatika; IFAKKAR fir-rabta bejn ir-Regolamentazzjoni Aħjar u l-implimentazzjoni, l-applikazzjoni u l-infurzar tad-dritt tal-UE biex ikun hemm tfassil aħjar tal-liġijiet fil-livell tal-UE u Suq Uniku li jiffunzjona b'mod sħiħ. ITENNI l-importanza li l-proposti leġislattivi tal-Kummissjoni jiġu dejjem eżaminati flimkien mal-valutazzjoni tal-impatt korrispondenti kif stabbilit mill-Ftehim Interistituzzjonali dwar it-Tfassil Aħjar tal-Liġijiet; JAPPELLA lill-Kummissjoni biex tapplika dawn il-prinċipji fl-istadju tal-formulazzjoni tal-politika u tivverifika b'mod sistematiku l-konsegwenzi potenzjali tal-proposti leġislattivi tagħha fuq l-SMEs, l-innovazzjoni, id-diġitalizzazzjoni u s-sostenibbiltà meta jkun rilevanti, fil-valutazzjonijiet tal-impatt tagħha, u biex tagħti spjegazzjonijiet meta l-impatt fuq dawn il-fatturi ma jitqiesx rilevanti; IFAKKAR fl-importanza tal-Prinċipju ta' Innovazzjoni kif imsemmi fil-Konklużjonijiet tal-Kunsill ta' Mejju 2016 u JAPPELLA lill-Kummissjoni biex, flimkien mal-Istati Membri, ikomplu jiddeterminaw l-użu tiegħu u l-impatt potenzjali tiegħu. IFAKKAR ukoll fl-importanza tal-prinċipju ta' prekawzjoni; Biex, kif speċifikat fil-Ftehim Interistituzzjonali dwar it-Tfassil Aħjar tal-Liġijiet, twettaq valutazzjonijiet tal-impatt tal-inizjattivi leġislattivi u mhux leġislattivi tagħha, tal-atti delegati u tal-miżuri ta' implimentazzjoni li huma mistennija jkollhom impatti ekonomiċi, ambjentali jew soċjali sinifikanti u biex tiżgura li, bħala regola ġenerali, l-inizjattivi inklużi fil-Programm ta' Ħidma tal-Kummissjoni jew fid-dikjarazzjoni konġunta jkunu akkumpanjati minn valutazzjoni tal-impatt; biex tkun trasparenti rigward il-kriterji użati biex jiġi determinat jekk il-proposti leġislattivi u mhux leġislattivi tal-Kummissjoni humiex mistennija jkollhom impatt sinifikanti u għalhekk għandhomx ikunu akkumpanjati minn valutazzjoni tal-impatt; biex tispjega għaliex mhuwiex possibbli li ssir kwantifikazzjoni tal-ispejjeż u tal-benefiċċji fil-valutazzjonijiet tal-impatt tal-Kummissjoni għall-proposti tagħha; biex tiżgura valutazzjoni mtejba tal-impatti klimatiċi għall-proposti ġodda kollha rilevanti kif previst mill-Patt Ekoloġiku u biex tiżgura li l-impatti l-oħra tal-proposti fuq l-oqsma ta' politika kollha jitqiesu bl-istess mod; biex ittejjeb il-kwantifikazzjoni u d-dimensjoni kwalitattiva fil-valutazzjonijiet tal-impatt tagħha u tagħti biżżejjed kunsiderazzjoni lil għażliet differenti għal azzjoni tal-UE; biex tiżgura li l-valutazzjoni tal-impatt li tintbagħat lill-Kunsill u lill-Parlament Ewropew tkun xierqa għal u tkopri l-proposta leġislattiva korrispondenti; biex tagħti l-kunsiderazzjoni mistħoqqa lill-possibbiltà, fuq l-inizjattiva tagħha stess jew fuq stedina mill-Parlament Ewropew jew mill-Kunsill, li tikkomplementa l-valutazzjonijiet tal-impatt tagħha jew li twettaq xogħol analitiku addizzjonali li hija tqis li jkun meħtieġ, skont it-termini miftiehma fil-Ftehim Interistituzzjonali dwar it-Tfassil Aħjar tal-Liġijiet, f'każ li l-proposta tinbidel b'mod sinifikanti fil-proċess leġislattiv; biex tikkonsulta firxa wiesgħa ta' partijiet ikkonċernati matul it-tħejjija tal-proposti leġislattivi; biex ittejjeb iċ-ċarezza u n-newtralità tal-kwestjonarji li jintużaw fil-proċess ta' konsultazzjoni matul it-tħejjija tal-proposti leġislattivi u biex ittejjeb il-feedback għall-partijiet ikkonċernati kkonsultati f'termini kemm ta' kontenut kif ukoll ta' żmien; IFAKKAR fil-proġett pilota tal-Kunsill dwar il-valutazzjonijiet tal-impatt fuq l-emendi sostanzjali u JISSOTTOLINJA l-importanza li dan jitkompla bil-ħsieb li, kull meta jkun possibbli u rilevanti, jiġi applikat għal każijiet konkreti ta' emendi sostanzjali; JISSOTTOLINJA l-importanza ta' evalwazzjoni f'waqtha tal-proġett pilota; IĦEĠĠEĠ lill-Kummissjoni biex tagħti lill-BSR l-opportunità li jikkummenta meta l-Kummissjoni ma tkunx wettqet valutazzjoni tal-impatt; IFAKKAR fl-impenn tat-tliet istituzzjonijiet biex jippromwovu l-aktar strumenti regolatorji effiċjenti, bħall-armonizzazzjoni u r-rikonoxximent reċiproku, sabiex jiġu evitati r-regolamentazzjoni żejda u piżijiet amministrattivi u jiġu ssodisfati l-objettivi tat-Trattati. biex fil-valutazzjonijiet tal-impatt tagħha tqis b'mod sistematiku l-impatt tal-proposti leġislattivi fuq l-SMEs, b'mod partikolari l-mikrointrapriżi, u biex kull meta jkun possibbli tapplika t-test tal-SMEs, u biex timplimenta mekkaniżmu biex jiġu ssorveljati u vvalutati l-implimentazzjoni u l-kwalità tat-test tal-SMEs fil-livell tal-UE; IL-KUMMISSJONI EWROPEA, wara li kkunsidrat it-Trattat dwar il-Funzjonament tal-Unjoni Ewropea, Skont l-Artikolu 61 tar-Regolamenti tal-Persunal għall-Uffiċjali tal-Unjoni Ewropea u l-Artikoli 16 u 91 tas-CEOS, ikun tajjeb li tiġi stabbilita l-lista tal-ġranet ta' btala għas-sena 2021 mogħtija lill-uffiċjali u lill-aġenti l-oħra impjegati fi Brussell u l-Lussemburgu. Fl-2021, Ħadd-il-Għid huwa stabbilit fl-4 ta' April. Fl-2021, it-23 ta' Diċembru se jkun il-Ħamis. Il-Kulleġġ tal-Kapijiet tal-Amministrazzjoni ġew ikkonsultati għall-opinjoni tagħhom dwar il-lista ta' jiem ta' btala għas-sena 2021 fis-6 ta' Novembru 2019, IDDEĊIEDA KIF ĠEJ: Il-jiem ta' btala għas-sena 2021 mogħtija lill-uffiċjali u impjegati oħra impjegati fi Brussell u l-Lussemburgu, huma stabbiliti kif ġej: il-Ħamis ) sebat ijiem ta' tmiem is-sena il-Ġimgħa Ix-xogħol jerġa' jibda b'mod normali mit-Tnejn, it-3 ta' Jannar 2022. Magħmul fi Brussell, l-20 ta' Marzu 2020. Dan l-avviż jikkonċerna l-impriżi li ġejjin: Vossloh Rail Services GmbH ("Vossloh Rail Services", il-Ġermanja), li tappartjeni għall-grupp Vossloh AG ("Vossloh", il-Ġermanja), Vossloh Rail Maintenance GmbH ("Vossloh Rail Maintenance", il-Ġermanja), ikkontrollata minn Vossloh Rail Services. Vossloh Rail Services u Rhomberg Sersa, permezz tal-joint venture tagħhom kkontrollata bi sħab, Rhomberg Sersa Vossloh GmbH ("RSV", il-Ġermanja), jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll ta' parti mill-Vossloh Rail Maintenance. L-għaqda tal-kumpaniji tikkonċerna l-akkwist tan-negozju tal-manutenzjoni tad-devjaturi ta' Vossloh Rail Maintenance. Il-konċentrazzjoni titwettaq permezz tax-xiri ta' assi. Vossloh Rail Services: fornitur ta' servizzi speċjalizzati tal-infrastruttura tal-ferroviji. Vossloh Rail Services hija parti minn Vossloh, kumpanija tat-teknoloġija attiva mad-dinja kollha b'enfasi ċentrali fuq l-infrastruttura tal-ferroviji, Rhomberg Sersa: fornitur ta' servizz sħiħ tal-inġinerija tal-ferroviji, b'firxa wiesgħa ta' prodotti għall-kostruzzjoni tal-ferroviji, l-infrastruttura tal-ferroviji u servizzi tal-ferroviji, Vossloh Rail Maintenance: fornitur ta' servizz ta' manutenzjoni tal-ferroviji u tad-devjaturi. Il-joint venture tal-RSV twaqqfet biex tipprovdi manutenzjoni tad-devjaturi. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta, fejn għandhom jintużaw id-dettalji ta' kuntatt ta' hawn taħt: Indirizz postali: Klassi 1.1. Laħam frisk (u l-ġewwieni) Laħam frisk u ġewwieni minn baqar li ġej mir-razez Rubia Gallega u Morenas Gallegas u razez imħallta bejniethom, kif ukoll mir-razez li ġejjin: Asturiana de los Valles, Limusina u Rubia de Aquitania. Huwa possibbli wkoll inkroċjar ta' barrin tar-razez kollha msemmija hawn fuq ma' baqar tar-razez Frisona u Pardo Alpina. Hemm distinzjoni bejn il-kategoriji ta' annimali li ġejjin, skont l-età, l-għalf u s-sistema ta' produzzjoni qabel il-qatla: "Ternera Gallega": annimali miftuma f'etajiet differenti, maqtula qabel l-età ta' 12-il xahar u li n-nutrizzjoni tagħhom hija abbażi ta' foraġġ u ta' konċentrati awtorizzati mill-Kunsill Regolatorju; "Ternera Gallega Suprema": annimali mrobbija fl-irziezet ma' ommhom u li jieħdu l-ħalib tal-omm għal mhux anqas minn seba' xhur; dawn l-annimali jinqatlu qabel l-età ta' 10 xhur; Añojo (għoġol żgħir għall-qatla): annimali li jinqatlu wara l-età ta' 12-il xahar iżda qabel l-età ta' 18-il xahar. Kull wieħed minn dawn it-tipi ta' annimali jingħata l-kategorija tal-kummerċjalizzazzjoni omonima, bil-karatteristiċi organolettiċi, ta' konformazzjoni u tal-kontenut tax-xaħam li ġejjin: l-għoġol "Ternera Gallega" tal-kategorija "Suprema": il-laħam għandu kulur roża ċar fl-aħmar; bix-xaħam li jvarja minn kulur abjad bħall-avorju għall-isfar ċar u ta' konsistenza kremuża. Il-muskoli għandhom fibri fini u konsistenza soda. Konformazzjoni tal-karkassi: S, E, U, R, O+. Dan ma japplikax għal karkassi li ġejjin mir-razza Morenas Gallegas. Kontenut tax-xaħam: għall-barrin, 2 jew 3; għall-baqar, 2, 3, jew 4. l-għoġol "Ternera Gallega": il-laħam huwa ta' kulur roża fl-aħmar ċar bix-xaħam ta' kulur abjad bħall-avorju u ta' distribuzzjoni omoġenea. Il-muskoli għandhom fibri fini u konsistenza soda. Konformazzjoni tal-karkassi: S, E, U, R, O+. Dan ma japplikax għal karkassi li ġejjin mir-razza Morenas Gallegas. Kontenut tax-xaħam: għall-barrin, 2 jew 3; għall-baqar, 2, 3, jew 4. Añojo (għoġol żgħir għall-qatla): Il-laħam għandu kulur li jvarja minn aħmar ċar għal aħmar skur, bix-xaħam ta' kulur abjad bħall-avorju fl-isfar ċar. Il-muskoli għandhom konsistenza soda u mhux xaħmija. Konformazzjoni tal-karkassi: S, E, U, R. Kontenut tax-xaħam: 2, 3, 4. Fl-irziezet tradizzjonali, il-bażi tan-nutrizzjoni hija l-ħalib tal-omm li jista' jiġi supplimentat biċ-ċereali - prinċipalment bil-qamħirrum, bil-patata, bil-liftija, bil-foraġġ u bl-għalf. Fil-każ tal-irziezet tal-produzzjoni, il-bażi tan-nutrizzjoni hija l-foraġġ u l-għalf. Fi kwalunkwe każ, l-għalf irid ikun joriġina mill-pjanti u jkun magħmul minn materja prima normalment użati fit-trobbija tal-baqar tal-Galicia, miġbura f'dawn il-gruppi li ġejjin: ċereali u derivattivi tagħhom, żrieragħ żejtnija u derivattivi tagħhom, legumi u derivattivi tagħhom, tuberi, għeruq u derivattivi tagħhom, foraġġ, pjanti oħra u derivattivi tagħhom, varji (prodotti u prodotti sekondarji tal-ħobż u prodotti simili). Iċ-ċereali jippredominaw fil-kompożizzjoni tal-għalf; u għandhom jikkonformaw mal-perċentwali li ġejjin meta mqabbla mal-piż totali tal-għalf: minimu esklussiv ta' 60 % ta' qmuħ taċ-ċereali, jew minimu ta' 65 % ta' qmuħ taċ-ċereali u derivattivi tagħhom. Fil-każ ta' għalf ikkonċentrat maħsub għall-annimali ta' età żgħira, dawn il-perċentwali jistgħu jonqsu b'5 %. L-użu ta' prodotti li jistgħu jaffettwaw it-trobbija jew l-iżvilupp naturali tal-annimali, kif ukoll l-użu ta' derivattivi rriċiklati tal-annimali, huwa espressament ipprojbit. Il-produtturi tal-għalf iridu jiffirmaw ftehim mal-Kunsill Regolatorju tal-Indikazzjoni Ġeografika Protetta tat-"Ternera Gallega" għall-finijiet ta' monitoraġġ tal-għalf. It-twelid, it-trobbija, it-tismin u l-qatla tal-annimali u t-tqattigħ tal-karkassi għandhom isiru fiż-żona ġeografika ddefinita sabiex in-natura speċifika tal-prodott tiġi ppreżervata u l-kundizzjonijiet u t-traċċabbiltà tal-produzzjoni jiġu ssorveljati. Kull operatur li għandu x'jaqsam mal-proċess ta' produzzjoni u pproċessar għandu jkun miktub fir-reġistru tal-Kunsill Regolatorju tal-IĠP tat-"Ternera Gallega". Ir-reġistri stabbiliti huma: irżiezet tal-baqar, irziezet tat-tismin, biċċeriji, impjanti ta' tqattigħ, bejjiegħa bl-ingrossa u bejjiegħa bl-imnut tal-laħam. Il-karkassi ċċertifikati ma jistgħux jiġu kkummerċjalizzati qabel il-jum ta' wara l-qatla bħala minimu. Il-karkassi, kwarti jew biċċiet iċċertifikati li jiġu ffriżati ma jibqgħux jibbenefikaw mill-Indikazzjoni Ġeografika Protetta (IĠP). It-tqattigħ tal-laħam u tal-biċċiet koperti mill-IĠP ma jistax jitwettaq fl-istess ħin ta' dak ta' laħam mhux kopert, u l-laħam IĠP għandu jiġi maħżun b'tali mod li ma jitħallatx ma' biċċietoħra. Il-laħam iċċertifikat jista' jkun iffilettjat, ippakkjat u ttikkettat fil-kwartieri industrijali rreġistrati fil-Kunsill Regolatorju jew ukoll fl-istabbilimenti speċifiċi tal-bejgħ lill-konsumatur, sakemm dawn qabel ikunu ffirmaw ftehim mal-Kunsill Regolatorju għas-sorveljanza, it-tikkettar u l-kummerċjalizzazzjoni tal-laħam. Iż-żona ġeografika korrispondenti għall-Identifikazzjoni Ġeografika Protetta tat-"Ternera Gallega" tinkludi t-territorju kollu tal-Galicia. Iż-żona ġeografika tal-Galicia hi magħmula minn għoljiet u widien u minn sistema estensiva ta' xmajjar li flimkien mal-klima tal-Atlantiku, hija kkaratterizzata minn xita abbundanti u temperaturi moderati. Dan kollu jiffavorixxi produzzjoni għolja ta' foraġġ u ta' kultivazzjoni agrikola. Din il-kapaċità ta' produzzjoni tal-art għenet fl-iżvilupp ta' attività qawwija ta' trobbija tal-baqar fir-reġjun u fil-ħolqien ta' industrija tal-produzzjoni u tal-ipproċessar kbira, fejn il-laħam tal-baqar għandu rwol ċentrali. Storikament, din l-attività tat-trobbija tal-baqar għandha l-orġini tagħha fl-irziezet tal-familja fejn l-għarfien tradizzjonali dwar it-tekniki ta' trobbija, in-nutrizzjoni u l-ġestjoni tal-bhejjem għadda minn ġenerazzjoni għall-oħra. Il-preżenza tar-razez maħsuba għall-produzzjoni tal-laħam, li fosthom tispikka r-razza Rubia Gallega, oriġinarjament "razza ta' użu triplu" (taħlib, ħalib, laħam) iżda bi predominanza għall-produzzjoni tal-laħam, hija l-bażi ta' sistema ta' produzzjoni agrikola kkaratterizzata minn irziezet żgħar u mill-użu tar-riżorsi disponibbli: ħalib, foraġġ, kultivazzjoni agrikola bħaċ-ċereali (prinċipalment il-qamħirrum), il-patata, il-liftija, eċċ. Fil-Galicia, il-qatla tal-annimali storikament issir meta l-annimali jkunu għadhom ma għalqux 10 xhur. Dan ifisser li l-piż tal-karkassa jiżen ftit u l-laħam tagħha għandu karatteristiċi organolettiċi distinti b'mod ċar fir-rigward tal-irtubija, il-kulur, il-konsistenza u s-sukkulenza. Il-parti l-kbira tad-dieta ta' dawn l-għoġġiela tikkonsisti fil-ħalib tal-omm, u dan jagħti xi differenzi lill-karatteristiċi msemmija fir-rigward tad-dehra tal-laħam (eż. il-kulur tax-xaħam u l-konsistenza kremuża) u t-togħma tiegħu. Fl-IĠP, dawn l-annimali u l-laħam tagħhom huma identifikati taħt il-kategorija "Suprema". Fil-Galicia teżisti wkoll il-produzzjoni tal-laħam minn annimali iżjed maturi li jkunu trabbew fl-irziezet tal-familja stess, għalkemm din issir fuq skala iżgħar. Din il-produzzjoni tibbaża ruħha fuq użu aħjar tal-kapaċità ġenetika tar-razez tal-baqar u tar-riżorsi tal-ikel tal-foraġġ (is-sajlos tal-qamħirrum u ċ-ċereali). Il-laħam li jiġi minn dawn l-annimali jingħaraf mill-kulur aktar qawwi tiegħu, u minn konsistenza akbar u togħma aktar qawwija. Il-poplu tal-Galicia ilu juża l-laħam u x-xaħam tal-baqar minn żmien il-qedem. Għalkemm inizjalment il-baqar kienu jkunu rustiċi, żgħar u slavaġ, wara l-introduzzjoni tal-patata u tal-qamħirrum li kienu ġejjin mill-Amerika, il-baqar bdew jikbru fid-daqs u bdew jintużaw għax-xogħol agrikolu u għall-produzzjoni tal-laħam u l-ħalib. Din il-versatilità fil-baqar għenet biex tinħoloq sistema ta' sjieda tal-art fir-reġjun peress li, flimkien mal-laħam għall-ikel li l-baqra kienet toffri lill-familji, kienet toħloq qligħ eċċellenti li kien imur għax-xiri tal-art. Fis-seklu 18, il-baqar tal-Galicia kisbu importanza kbira minħabba l-esportazzjonijiet tal-laħam lejn l-Ingilterra li baqgħu għaddejjin sal-bidu tas-seklu 20. Sa tmiem is-sittinijiet, il-Galicia kienet tipprovdi laħam tal-baqar lil parti kbira ta' Spanja. Illum din il-produzzjoni tal-laħam tirrappreżenta l-attività agrikola ewlenija mill-perspettiva soċjali u tmantni lill-popolazzjoni fiż-żoni rurali. It-"Ternera Gallega" hija prodotta f'irziezet tal-baqar tal-familja, li jirrispettaw it-tradizzjoni tat-trobbija tal-Galicia u tal-istorja tagħha li dejjem tiffoka fuq il-kwalità. Dawn huma rziezet fejn teżisti simbjożi speċjali bejn il-baqra, l-għoġol u l-ambjent, li jgawdu mill-kura u s-sengħa tal-bdiewa tal-Galicia, b'sistemi ta' produzzjoni li ntirtu mill-missier għall-iben tul iż-żmien. Dawn huma bbażati fuq l-użu tajjeb tar-riżorsi li jinstabu fir-razzett innifsu u l-kura partikolari tal-annimali, li huma kemm sħab kif ukoll parteċipanti fl-istorja tagħhom u li dejjem ipprovdew prodotti agroalimentari tal-aqwa kwalità li permezz tagħhom is-suq Spanjol kiseb reputazzjoni tajba ħafna. (it-tieni subparagrafu tal-Artikolu 6(1) ta' dan ir-Regolament) Minħabba x-xejriet ġodda fil-produzzjoni tal-inbid faċilitati mid-disponibbiltà ta' teknoloġija aktar sigura u ż-żieda fit-temperaturi medji bħala riżultat tat-tibdil fil-klima, huwa neċessarju li jiġu riaġġustati l-proprjetajiet fiżikokimiċi b'mod partikolari l-valuri tal-qawwa alkoħolika totali u minima u l-kontenut taz-zokkor, filwaqt li l-prodotti jiġu addattati għad-domandi ġodda tas-suq. L-aċidità eċċellenti pprovduta mill-varjetajiet imkabbra fiż-żona tfisser li l-bilanċ tal-aċidità-alkoħol-zokkor mhuwiex affettwat u l-proprjetajiet organolettiċi tal-inbejjed huma ppreservati u mtejba. Tip ta' emenda: NORMALI (l-emenda tikkonċerna d-Dokument Uniku). Din l-emenda hija adattament għall-proprjetajiet fiżikokimiċi li ma tinvolvix bidla sostanzjali fil-prodott protett, li jibqa' jżomm il-karatteristiċi u l-profil deskritti fil-link, b'riżultat tal-interazzjoni bejn fatturi ambjentali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Il-Bord Regolatorju qiegħed fil-proċess li jiġi akkreditat biex juża l-istandard UNE-EN-ISO 17065 għall-kompiti ta' ċertifikazzjoni tiegħu. Għalhekk huwa neċessarju li tiġi emendata d-deskrizzjoni organolettika tal-inbejjed protetti sabiex il-proprjetajiet tagħhom ikunu jistgħu jiġu llinkjati ma' deskritturi valutabbli bl-użu ta' bord ta' dewqan li jissodisfa l-kriterji stabbiliti fl-istandard UNE-EN-ISO 17065. Tip ta' emenda(i): NORMALI (l-emenda tikkonċerna d-Dokument Uniku). Din l-emenda hija adattament għall-proprjetajiet organolettiċi sabiex ikunu jistgħu jiġu valutati aħjar f'analiżi sensorja. Hija ma tinvolvix bidla sostanzjali fil-prodott, li jibqa' jżomm il-karatteristiċi u l-profil deskritti fil-link, b'riżultat tal-interazzjoni bejn fatturi ambjentali u umani. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. It-tip ta' nbid tradizzjonalment imsejjaħ bħala "ċar" [pálido] kien ġie inkluż fl-Ispeċifikazzjoni tal-Prodott fil-kategorija tal-inbejjed likuri, iżda l-isem li bih kienu dejjem magħrufa ma kienx ġie rreġistrat. Din l-emenda għalhekk iġġib lura prodott li kien parti mid-DOP Rueda u li baqa' jsir mill-fabbriki tal-inbid. Tip ta' emenda(i): NORMALI (l-emenda tikkonċerna d-Dokument Uniku). Din l-emenda ma timplikax li kategorija ta' nbid ġiet inkluża, imħassra jew mibdula, minħabba li l-inbejjed ċari huma wkoll inbejjed likuri (il-kategorija 3 inkluża fl-Anness VII, tal-parti II tar-Regolament (UE) Nru 1308/2013) u dawn kienu diġà msemmija fl-Ispeċifikazzjoni tal-Prodott eżistenti. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Id-densità minima tat-tħawwil hija ffissata għal 1 100 dielja/ettaru għat-tħawwil magħmul mill-2019 il quddiem. Ir-rekwiżit dwar is-sistema ta' tħarriġ tad-dwieli wkoll tħassar. L-esperjenza f'dawn l-aħħar snin uriet li l-metodi moderni ta' tkabbir tad-dwieli jippermettu li tinkiseb materja prima tal-iprem kwalità mingħajr il-ħtieġa li jinżammu r-rekwiżiti li kienu japplikaw. Tip ta' emenda: NORMALI (l-emenda tikkonċerna d-Dokument Uniku). Din l-emenda tinvolvi biss l-adattament tal-prattiki ta' kultivazzjoni għall-metodi moderni ta' tkabbir tad-dwieli. Ma tinvolvi l-ebda bidla fil-karatteristiċi tal-prodott finali. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Din il-bidla qiegħda ssir biss biex jiġi aġġornat it-test dwar il-kundizzjonijiet tal-produzzjoni tal-inbid, filwaqt li jitħassru t-taqsimiet li ma jżidu xejn mal-karatteristiċi tal-prodott u li jinkludu kunċetti ambigwi li huma diffiċli biex jiġu ppruvati (pereżempju, metikolożament, f'kundizzjoni perfetta, eċċ.). Din l-emenda hija meħtieġa sabiex it-test tal-Ispeċifikazzjoni tal-Prodott jiġi adattat għall-kriterji stabbiliti fl-istandard UNE-EN-ISO 17065 (li għalih il-Bord Regolatorju qiegħed fil-proċess li jiġi akkreditat) billi dawn it-taqsimiet mhumiex ċertifikabbli. L-aħħar punt (6) qed jitħassar ukoll minħabba li huwa obsolet fid-dawl tat-teknoloġija li qed tintuża llum, billi jirreferi għall-użu tat-tankijiet biex jiġi evitat li l-inbid jiġi kkontaminat u jgħid li dawn it-tankijiet iridu jkunu miksija b'reżini tal-epossidiċi. Tip ta' emenda: NORMALI (l-emenda tikkonċerna d-Dokument Uniku). Din hija biss adattament tal-prattiki attwali li ma tinvolvi l-ebda bidla fil-karatteristiċi tal-prodott finali. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Qed tiġi proposta emenda għat-taqsima 3(b)(2) "Prattiki enoloġiċi speċifiċi: kundizzjonijiet tal-maturazzjoni", sabiex jiġu inklużi l-kundizzjonijiet speċifiċi għall-maturazzjoni li japplikaw għall-inbejjed ċari. Il-formulazzjoni preċedenti kienet aktar ġenerali iżda issa tqies aktar xieraq li jiġu speċifikati l-kundizzjonijiet speċifiċi li japplikaw għall-maturazzjoni għat-tipi ta' nbejjed Ċari u Dehbin. Tip ta' emenda: NORMALI (l-emenda tikkonċerna d-Dokument Uniku). Billi l-inbejjed Ċari ġew inklużi fil-kategorija tal-"Inbejjed likuri", tqies xieraq li jiġi inkluż test speċifiku li japplika għall-inbejjed Dehbin u għall-inbejjed Ċari, li jispeċifika l-kundizzjonijiet ta' maturazzjoni f'kull każ, billi huma ta' importanza kruċjali fil-produzzjoni ta' dawn l-inbejjed. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Il-perċentwali minimi tal-varjetajiet fid-diversi tipi ta' nbid kellhom jinbidlu biex jiġu adattati għat-tekniki ġodda tal-produzzjoni tal-inbid u għall-preferenzi tas-suq. Madankollu, dan l-aġġustament fl-ammonti ta' kull varjetà ma jbiddilx il-karatteristiċi sostanzjali tal-inbejjed protetti. NORMALI (l-emenda tikkonċerna d-Dokument Uniku). Kif spjegat fid-deskrizzjoni preċedenti, dawn il-bidliet ma jinvolvu l-ebda tibdil fil-karatteristiċi essenzjali tal-prodott (inbid RUEDA DOP), li huma r-riżultat tal-interazzjoni bejn fatturi ambjentali u umani. Huma ma jinvalidawx ir-rabta u għalhekk din l-emenda mhijiex meqjusa li taqa' f'xi waħda mill-kategoriji previsti fl-Artikolu 14(1) tar-Regolament (UE) 2019/33. Is-Sauvignon Blanc ġiet inkluża bħala l-varjetà prinċipali. Il-pjantaġġuni tagħha jmorru lura għas-snin 70 u attwalment jammontaw għal 1 195 ettaru fiż-żona DOP ta' Rueda. Din il-varjetà wriet li tadatta tajjeb ħafna għaż-żona u tippermetti l-produzzjoni ta' nbejjed monovarjetali ta' kwalità magħrufa li jesprimu perfettament il-karatteristiċi distintivi taż-żona. Ġew miżjuda varjetajiet sekondarji ġodda: tnejn bojod (Chardonnay u Viognier) u waħda ħamra (Syrah). Dan l-għeneb ilu jitkabbar fiż-żona koperta mid-DOP għal bosta snin, fejn kiseb riżultati eċċellenti u livell għoli ta' aċċettazzjoni. Huwa jippermetti wkoll il-produzzjoni ta' nbejjed bil-profil tipiku tal-inbejjed koperti mid-DOP. Għalhekk it-Taqsima 5 tal-Ispeċifikazzjoni tal-Prodott ġiet emendata wkoll sabiex tinkludi r-rendimenti massimi għal kull ettaru għal dawn iż-żewġ varjetajiet. Tip ta' emenda: NORMALI (l-emenda tikkonċerna d-Dokument Uniku). L-inklużjoni ta' dawn il-varjetajiet ma tinvolvi l-ebda bidla sostanzjali fil-karatteristiċi tal-prodott finali. Il-varjetà tas-Sauvignon Blanc kienet diġà ġiet awtorizzata qabel u kienu qegħdin isiru wkoll inbejjed monovarjetali bl-użu ta' din il-varjetà. Il-bidla fil-klassifikazzjoni sempliċement tirrikonoxxi kemm hija mifruxa b'mod wiesa' din il-varjetà. L-introduzzjoni tat-tliet varjetajiet l-oħra bħala varjetajiet ta' minoranza ma tbiddilx il-karatteristiċi finali tal-prodott. Fl-ebda ċirkustanza ma tista' din titqies li tinvalida r-rabta u għalhekk din l-emenda mhijiex meqjusa li taqa' f'xi waħda mill-kategoriji previsti fl-Artikolu 14(1) tar-Regolament (UE) 2019/33. Wara l-inklużjoni tal-muniċipalità ta' Orbita (Ávila) sabiex tiġi mħarsa deċiżjoni tal-qorti, l-altitudni massima 'l fuq mil-livell tal-baħar fiż-żona ta' produzzjoni għad-DOP Rueda issa hija 870 metru. Din hija bidla ta' darba li ma taffettwax ir-rabta. Kien hemm ukoll bidliet żgħar fil-formulazzjoni ta' din it-taqsima (li l-ebda waħda minnhom ma tinvolvi bidla fir-rabta) biex jiġu ċċarati ċerti kunċetti u biex xi wħud mill-emendi proposti jsiru aktar faċli biex jinftiehmu. Tip ta' emenda(i): NORMALI (l-emenda ma tikkonċernax id-Dokument Uniku). Dawn huma bidliet żgħar li ma jaffettwawx ir-rabta kawżali jew is-sommarju li jinsab fid-Dokument Uniku. Għalhekk, din l-emenda mhijiex meqjusa li taqa' f'xi waħda mill-kategoriji previsti fl-Artikolu 14(1) tar-Regolament (UE) 2019/33. L-esperjenza wriet li l-ebda sentejn tal-għasra ma huma l-istess u li d-dwieli jiġu affettwati minn fatturi naturali varjabbli (temperaturi, xita, ġlata mhux mistennija, pesti u mard, eċċ.) li għandhom impatt fuq il-kwantità u l-kwalità tal-għeneb. Din hija r-raġuni għaliex tqies neċessarju li tiġi inkluża l-possibbiltà li jitnaqqas ir-rendiment tal-estrazzjoni b'massimu ta' żewġ punti perċentwali f'ċerti snin tal-għasra u skont iċ-ċirkustanzi li jaffettwaw id-denominazzjoni. Dan it-tnaqqis huwa marbut ukoll mat-tnaqqis fir-rendiment massimu tal-għeneb għal kull ettaru, billi l-fehim huwa li l-kundizzjonijiet tal-kwalità tal-għeneb jistgħu jvarjaw, kif spjegat qabel, skont il-klima u kundizzjonijiet oħra li fl-aħħar mill-aħħar jista' jkollhom impatt fuq il-kwalità tal-prodott protett. Tip ta' emenda: NORMALI (l-emenda ma tikkonċernax id-Dokument Uniku). L-għan huwa li jinstab mod kif tiġi kkontrollata l-kwalità tal-prodott finali. Mhux biss ma hemm ebda bidla fil-karatteristiċi tal-prodott protett, dan jippermetti li jiġi garantit li dawn jinkisbu f'kull sena tal-għasra. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. Il-formulazzjoni tat-Taqsima 8(b)(2) tal-Ispeċifikazzjoni tal-Prodott dwar ir-raġuni għaliex l-ippakkjar (l-ibbottiljar) għandu jsir fir-reġjun demarkat inbidlet skont l-Artikolu 4(2) tar-Regolament Delegat tal-Kummissjoni l-ġdid (UE) 2019/33. Tip ta' emenda: NORMALI (l-emenda tikkonċerna d-Dokument Uniku). Din il-prattika diġà kienet obbligatorja u għalhekk din l-emenda ma tinvolvi l-ebda restrizzjoni addizzjonali fuq il-kummerċ. Hija sempliċement bidla fil-formulazzjoni għall-iskop ta' konformità mal-leġiżlazzjoni applikabbli. Għalhekk, din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. L-awtorità kompetenti dan l-aħħar irregolat l-indikazzjonijiet marbuta mal-użu ta' unità ġeografika iżgħar, inkluż "vino de pueblo" (inbid tar-raħal) għall-inbejjed magħmula b'mill-anqas 85 % ta' għeneb maqtugħ minn irqajja' ta' art li jinsabu fi ħdan il-konfini tal-muniċipalità jew ta' entità lokali iżgħar. Din l-emenda hija ġustifikata mid-domanda dejjem tiżdied mill-konsumaturi għal informazzjoni li tispeċifika l-provenjenza eżatta minn fost il-muniċipalitajiet u l-postijiet li jiffurmaw id-DOP. B'konformità mal-Artikolu 55(2) tar-Regolament Delegat tal-Kummissjoni (UE) 2019/33, biex l-isem ta' unità ġeografika iżgħar ikun jista' jidher fuq it-tikketta, dan irid ikun regolat fl-Ispeċifikazzjoni tal-Prodott u fid-Dokument Uniku. Ġie deċiż ukoll li t-Taqsima 8(b)(3) tiġi fformulata mill-ġdid kompletament, billi ssir distinzjoni bejn id-dettalji obbligatorji u dawk fakultattivi tat-tikkettar. Ma ġie miżjud l-ebda rekwiżit ġdid; it-taqsima ġiet biss ristrutturata sabiex issir tinftiehem aktar faċilment. Tip ta' emenda(i): NORMALI (l-emenda TIKKONĊERNA d-Dokument Uniku). Dawn id-dettalji fakultattivi tat-tikkettar jagħtu lill-konsumaturi aktar informazzjoni dwar minn fejn ikun ġej il-prodott u kif isir iżda fl-ebda ċirkustanza ma jinvolvu restrizzjoni fuq il-kummerċ. Għalhekk din l-emenda mhijiex meqjusa bħala waħda mit-tipi stabbiliti fl-Artikolu 14.1 tar-Regolament Delegat tal-Kummissjoni (UE) 2019/33. Adattament għad-dispożizzjonijiet tar-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 u tar-Regolament ta' Implimentazzjoni tal-Kummissjoni (UE) 2019/34 tas-17 ta' Ottubru 2018, b'mod partikolari l-Artikolu 19 ta' dan tal-aħħar, li jispjega kif għandha titwettaq il-verifika annwali mill-awtorità kompetenti jew mill-korp ta' kontroll biex tiġi verifikata l-konformità mal-Ispeċifikazzjoni tal-Prodott. Din l-emenda hija meħtieġa wkoll fid-dawl tal-ħtieġa li tiġi aġġornata l-Ispeċifikazzjoni tal-Prodott biex tkun konformi mal-kriterji tal-istandard UNE-EN-ISO-17065. Tip ta' emenda: NORMALI (l-emenda ma tikkonċernax id-Dokument Uniku). Din l-emenda ma taqa' fl-ebda waħda mill-kategoriji previsti fl-Artikolu 14(1) tar-Regolament (UE) 2019/33. DOP – Denominazzjoni ta' Oriġini Protetta Inbid spumanti ta' kwalità Dehra: Dehra: lewn isfar ċar għal isfar lewn it-tiben b'riflessi dehbin jew fl-aħdar. Ċar. Ta' intensità medja, b'aromi primarji predominanti ta' frott u/jew ta' fjuri u/jew ta' ħxejjex. Togħma: Korp tond, frisk, ta' intensità medja sa għolja. Fl-inbejjed bojod iffermentati jew maturati fi btieti, il-proprjetajiet organolettiċi se jiddependu fuq il-proċess ta' produzzjoni tal-inbid. F'termini ta' dehra, il-kuluri jistgħu jkunu aktar intensi (intensità medja sa għolja). F'termini ta' riħa, jitfaċċaw aromi li jindikaw iż-żmien imqatta' fil-bittija. F'termini ta' togħma, it-togħma se tkun intensa, b'tannini bbilanċjati u b'finitura li tfakkar fl-aromi terzjarji. *Għal-limiti li ma ġewx speċifikati, trid tiġi mħarsa l-leġiżlazzjoni fis-seħħ. Aċidità volatili massima. Fil-każ ta' nbejjed bojod iffermentati u/jew immaturati fil-bittija, l-aċidità volatili ma tridx taqbeż 1 g/l espressa bħala aċidu aċetiku. Dehra: Lewn aħmar dagħmi għal aħmar lewn iċ-ċirasa b'riflessi vjola. Ċar. Aroma: Ta' intensità medja, b'aromi primarji predominanti ta' frott iswed u/jew aħmar. Togħma: Tonda, intensità ħafifa sa għolja. *Għal-limiti li ma ġewx speċifikati, trid tiġi mħarsa l-leġiżlazzjoni fis-seħħ. Dehra: Lewn aħmar dagħmi għal aħmar lewn iċ-ċirasa. Ċar. Aroma: Intensità medja sa għolja. Dawn l-inbejjed jistgħu juru aromi primarji, aromi sekondarji (tal-ħmira u/jew tal-ħobż) u aromi terzjarji mill-maturazzjoni fi btieti tal-ballut. Togħma: Tonda, finitura li tfakkar fil-maturazzjoni fi btieti tal-ballut. *Għal-limiti li ma ġewx speċifikati, trid tiġi mħarsa l-leġiżlazzjoni fis-seħħ. Ċar. Aroma: intensità għolja. L-aromi sekondarji (tal-ħobż, tal-ħmira) jinżammu flimkien mal-aromi terzjarji pprovduti mill-injam, bħall-aromi ta' xiwi u/jew affumikazzjoni u/jew aromi pikkanti jew l-aromi ta' frott imnixxef. Togħma: Ibbilanċjata fuq il-palat, żejtnija (intensità medja sa għolja) b'finitura li tfakkar fl-aromi terzjarji (frott imnixxef u/jew noti sottostanti ta' xiwi u/jew pikkanti). *Għal-limiti li ma ġewx speċifikati, trid tiġi mħarsa l-leġiżlazzjoni fis-seħħ. Dehra: Isfar lewn it-tiben għal lewn dehbi ċar. Ċar. Aroma: intensità għolja. L-aromi sekondarji u terzjarji pprovduti mill-istadju ta' maturazzjoni bijoloġika jinżammu (noti ta' lewż u/jew ta' ħmira tal-furnar u/jew noti pikkanti). Togħma: Ibbilanċjata fuq il-palat, żejtnija u b'finitura li tfakkar fl-aromi miksuba fil-maturazzjoni bijoloġika. *Għal-limiti li ma ġewx speċifikati, trid tiġi mħarsa l-leġiżlazzjoni fis-seħħ. Bżieżaq fini b'finitura medja sa twila. Aroma: Jippredominaw l-aromi primarji (tal-fjuri u/jew tal-frott) u sekondarji (tal-ħobż u/jew tal-ħmira). Tonda u ta' intensità medja sa għolja. Togħma: Ibbilanċjata fuq il-palat. Friska, bi (bżieżaq) tad-diossidu tal-karbonju integrati tajjeb, li jfakkru daqsxejn fl-aromi sekondarji (tal-ħobż u mixwija). Tonda u ta' intensità ħafifa sa għolja. *Għal-limiti li ma ġewx speċifikati, trid tiġi mħarsa l-leġiżlazzjoni fis-seħħ. Il-vinji li jipproduċu għeneb li se jintuża fil-produzzjoni ta' nbid kopert mid-DOP "Rueda" mħawlin mill-2019 'il quddiem irid ikollhom densità minima ta' tħawwil ta' 1 100 dielja għal kull ettaru. Il-qawwa alkoħolika minima potenzjali skont il-volum ta' lottijiet maqtugħa individwalment se tkun ta' 12 % skont il-volum għall-varjetajiet ħomor u ta' 10,5 % skont il-volum għall-varjetajiet bojod. Fil-każ tal-għeneb maħsub għall-produzzjoni ta' nbejjed spumanti ta' kwalità, se tkun permessa qawwa alkoħolika minima potenzjali ta' 9,5 % skont il-volum. Dan l-għeneb ma għandux jintuża biex isiru tipi oħra ta' nbid. Ir-rendiment massimu globali ta' estrazzjoni se jkun ta' 72 litru għal kull 100 kg ta' għeneb. Fil-każ ta' nbejjed li juru l-indikazzjoni "FERMENTADO EN BARRICA" (fermentat fil-btieti), iridu jintużaw btieti tal-ballut kemm għall-fermentazzjoni kif ukoll għall-maturazzjoni bil-karfa. Il-"Vino Dorado" (inbid dehbi) irid jgħaddi minn proċess ta' maturazzjoni u ossidazzjoni li jdum mill-anqas erba' snin u l-inbid irid jibqa' f'kontenituri tal-ballut għal mill-anqas is-sentejn ta' qabel it-tqegħid tiegħu fis-suq. Il-"Vino Pálido" (inbid ċar) irid jinkiseb permezz ta' maturazzjoni bijoloġika u l-inbid irid jibqa' fi btieti tal-ballut għal mill-anqas it-tliet snin ta' qabel it-tqegħid tiegħu fis-suq. Inbid abjad, magħmul b'mill-anqas 50 % tal-varjetajiet bojod meqjusa bħala l-varjetajiet ewlenin. Inbid spumanti ta' kwalità, magħmul b'mill-anqas 75 % tal-varjetajiet meqjusa bħala l-varjetajiet ewlenin. Inbid dehbi, inbid likur xott magħmul mill-varjetajiet awtorizzati ta' Palomino Fino u/jew Verdejo. Inbid ċar, inbid likur xott magħmul mill-varjetajiet awtorizzati ta' Palomino Fino u/jew Verdejo. L-inbid rożè jrid ikun magħmul b'mill-inqas 50 % tal-varjetajiet ħomor awtorizzati. L-inbid aħmar irid ikun magħmul esklussivament mill-varjetajiet ħomor awtorizzati. Verdejo, Sauvignon Blanc, Chardonnay u Viognier (tħarriġ espalier) 10 000 kilogramma ta' għeneb għal kull ettaru Verdejo, Sauvignon Blanc, Chardonnay u Viognier (tħarriġ espalier) 72 ettolitru għal kull ettaru Viura (tħarriġ espalier) 12 000 kilogramma ta' għeneb għal kull ettaru Viura (tħarriġ espalier) 86,40 ettolitru għal kull ettaru Verdejo, Sauvignon Blanc, Chardonnay u Viognier (dwieli baxxi - tħarriġ f'forma ta' sġajriet) 8 000 kilogramma ta' għeneb għal kull ettaru Verdejo, Sauvignon Blanc, Chardonnay u Viognier (dwieli baxxi - tħarriġ f'forma ta' sġajriet) 57,60 ettolitru għal kull ettaru Viura u Palomino fino (dwieli baxxi - tħarriġ f'forma ta' sġajriet) 10 000 kilogramma ta' għeneb għal kull ettaru Viura u Palomino fino (dwieli baxxi - tħarriġ f'forma ta' sġajriet) 72 ettolitru għal kull ettaru Varjetajiet ta' għeneb aħmar 7 000 kilogramma ta' għeneb għal kull ettaru Varjetajiet ta' għeneb aħmar 50,40 ettolitru għal kull ettaru Inbejjed spumanti magħmula minn Verdejo, Sauvignon Blanc, Chardonnay u Viognier (tħarriġ espalier) 12 000 kilogramma ta' għeneb għal kull ettaru Inbejjed spumanti magħmula minn Verdejo, Sauvignon Blanc, Chardonnay u Viognier (tħarriġ espalier) 86,40 ettolitru għal kull ettaru Iż-żona tal-produzzjoni għad-DOP "Rueda" tinsab fin-Nofsinhar tal-provinċja ta' Valladolid. Din tidħol parzjalment fil-Punent tal-provinċja ta' Segovia u fit-Tramuntana ta' Ávila. Il-muniċipalitajiet li jiffurmaw iż-żona tal-produzzjoni huma kif ġej: Il-provinċja ta' Valladolid: Il-provinċja ta' Ávila: Il-provinċja ta' Segovia: Iż-żona ta' maturazzjoni tal-inbejjed koperti mid-DOP "Rueda" hija eżattament l-istess bħaż-żona ta' produzzjoni. Il-klima kontinentali Mediterranja (kuntrasti kbar fit-temperatura bi xtiewi twal u kesħin, ġlatiet tard u sjuf sħan u xotti), il-ħamrija (tipikament ħamrija mimlija żrar jew ġebel li tipprevjeni l-evapotraspirazzjoni u tippermetti l-irradjanza solari massima) u l-varjetà nattiva (Verdejo) huma kollha fatturi ewlenin sabiex tinkiseb il-personalità karatteristika ta' dawn l-inbejjed: il-varjetà Verdejo tagħti lill-inbejjed bojod ta' din iż-żona l-aċidità, is-sensazzjoni fil-ħalq u l-profil aromatiku distintivi tagħhom. Minħabba l-maturità eċċellenti tal-għeneb, il-ħomor huma aromatiċi, bilanċjati u strutturati tajjeb. Dawn l-inbejjed ilhom isiru fiż-żona mill-antikità: inbejjed għal mal-ħelu maturati magħmula f'kantini tal-inbid taħt l-art u maturati fi btieti u kontenituri kbar bil-għan li jinkisbu l-lewn u l-aroma li huma l-karatteristiċi ta' maturazzjoni ossidattiva. Dawn l-inbejjed li jgħaddu minn maturazzjoni ossidattiva huma l-aħħar traċċa tal-metodi tradizzjonali ta' produzzjoni tal-inbid fiż-żona u għandhom jiġu ppreservati minħabba l-uniċità u l-kwalità tagħhom. Il-karatteristiċi uniċi tal-varjetà nattiva Verdejo (aċidità eċċezzjonali, profil aromatiku u sensazzjoni tajba fil-ħalq) inkoraġġew lill-produtturi tal-inbid fiż-żona biex jagħmlu l-inbejjed spumanti. Ir-riżultat huma nbejjed ta' kwalità eċċellenti li fihom il-karatteristiċi tal-varjetajiet huma perfettament imtejba mill-proprjetajiet miksuba fil-metodu tradizzjonali. Fil-leġiżlazzjoni nazzjonali Tip ta' kundizzjoni ulterjuri: Ippakkjar fiż-żona ġeografika demarkata Deskrizzjoni tal-kundizzjoni: Il-proċess ta' produzzjoni tal-inbid jinkludi l-ibbottiljar u l-maturazzjoni fil-flixkun, u għalhekk il-karatteristiċi organolettiċi deskritti f'din l-Ispeċifikazzjoni tal-Prodott jistgħu jiġu garantiti biss jekk l-operazzjonijiet kollha tal-immaniġġar tal-inbid iseħħu fiż-żona tal-produzzjoni. Għalhekk, bil-għan li tiġi salvagwardjata l-kwalità, tiġi garantita l-provenjenza u jiġu żgurati l-kontrolli, u filwaqt li jitqies li l-ibbottiljar tal-inbejjed koperti mid-DOP "Rueda" huwa wieħed mill-punti kritiċi għall-ksib tal-karatteristiċi definiti f'din l-Ispeċifikazzjoni tal-Prodott, din l-operazzjoni għandha titwettaq f'fabbriki tal-inbid li jinsabu fl-impjanti tal-ibbottiljar fi ħdan iż-żona tal-produzzjoni. Id-dritt tal-UE Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni: L-isem ġeografiku "Rueda" segwit mill-indikazzjoni "Denominación de Origen Protegida" (Denominazzjoni ta' Oriġini Protetta) u/jew l-inizjali "DOP" (DOP) jew it-terminu tradizzjonali "Denominación de Origen" (Denominazzjoni ta' Oriġini) li jissostitwixxi "DOP (Denominación de Origen Protegida) (DOP (Denominazzjoni ta' Oriġini Protetta): Is-sena tal-ħsad trid tiġi indikata, ħlief fil-każ tat-tipi ta' nbejjed li ġejjin: Dehbin, Ċari u Spumanti ta' Kwalità (bojod u rożè). Fl-Inbejjed Spumanti ta' Kwalità, irid jiġi indikat il-metodu ta' produzzjoni tal-inbid. Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni: It-termini tradizzjonali 'CRIANZA', 'RESERVA' u 'GRAN RESERVA', skont il-kundizzjonijiet stabbiliti fl-istandards u r-regoli speċifiċi, kif ukoll fil-leġiżlazzjoni applikabbli. L-indikazzjoni li tirreferi għall-metodu ta' produzzjoni tal-inbid: 'ROBLE' (BALLUT) u 'FERMENTADO EN BARRICA' (MATURAT FI BTIETI)", skont il-kundizzjonijiet stabbiliti fl-istandards u r-regoli speċifiċi, kif ukoll fil-bqija tal-leġiżlazzjoni applikabbli. It-termini tradizzjonali "DORADO" (DEHBI) u "PÁLIDO" (ĊAR) għat-tipi ta' nbejjed biss definiti b'dan il-mod, u skont il-kundizzjonijiet stabbiliti fl-istandards u r-regoli speċifiċi, kif ukoll fil-bqija tal-leġiżlazzjoni applikabbli. Għal organizzazzjoni li timmaniġġja d-DOP/IĠP, meta previst mill-Istati Membri. Tip ta' kundizzjoni ulterjuri: Dispożizzjonijiet addizzjonali relatati mat-tikkettar Deskrizzjoni tal-kundizzjoni: Se jkun possibbli li jintuża l-isem ta' unità ġeografika iżgħar minn dawk elenkati fit-Taqsima 4 ta' din l-Ispeċifikazzjoni tal-Prodott (muniċipalitajiet) flimkien mal-indikazzjoni "Vino de Pueblo" (Inbid tar-raħal), sakemm l-inbid protett ikun sar bl-użu ta' 85 % ta' għeneb miksuba minn irqajja' ta' art li jinsabu fi ħdan il-muniċipalità rilevanti.
Extracted from C_069_2020.html